**Veszprém Megyei Kormányhivatal**

**Környezetvédelmi, Természetvédelmi és Hulladékgazdálkodási Főosztály**

**Környezetvédelmi Osztály**

**Ügyiratszám:** **VE/30/02282-11/2023.**

**Ügyintéző: Báthory Fruzsina**

**Tárgy: Észrevétel a „Tihany 1841/27 hrsz. szabadidő- és lakópark – előzetes vizsgálati dokumentáció” tárgyú vizsgálati eljárásban.**

Tisztelt Kormányhivatal!

**Alulírott …………………….……………………….. (lakcím:..................................) alatti lakos a 314/2005. (XII. 25.) Korm. rendelet 3. § (3) bekezdés b) pontja alapján a következő észrevételeket teszem:**

Kifejezetten ellenzem, hogy a tihanyi Kenderföldeken a vizsgálati eljárás tárgyát képező lakótelep jellegű beépítés történhessen.

A dokumentáció tartalmát kivonatolt formában megismertem. Magyar állampolgárként az érintett nyilvánosság részének tekintem magam, mivel a Balatont és azon belül kiemelten Tihany természeti és tájképi értékeit egyik legfontosabb össznemzeti értékünknek tartom. Magyarország Alaptörvénye Alapvetései P cikkének (1) pontja alapján, amely kimondja:

*(1) A természeti erőforrások, különösen a termőföld, az erdők és a vízkészlet, a biológiai sokféleség, különösen a honos növény- és állatfajok, valamint a kulturális értékek a nemzet közös örökségét képezik, amelynek védelme, fenntartása és a jövő nemzedékek számára való megőrzése az állam és mindenki kötelessége.*

a következő észrevételt teszem:

A dokumentáció megállapítja:

*„A beruházás megvalósulása esetén hősziget kialakulása a zöld tető és az árnyékolás miatt nem tud kialakulni. Szintén földrajzi adottságai Tihany az ország egyik legjobban szellőzött települése.”*

Szaktudás nélkül is kijelenthető és egyben belátható, hogy a tervezett beruházás megvalósulása következtében létrejövő lakótelep jellegű beépítés a megtett intézkedések ellenére is óhatatlanul megemeli környezetének hőmérsékletét, ha azt a terület jelenlegi viszonyaival hasonlítjuk össze*.* Felelősséggel kijelenthető, hogy a tervezett tevékenység megvalósulása esetén korántsem semleges, hanem kedvezőtlen mikroklimatikus folyamatok elindítója lesz. Ezek a folyamatok a terület egyedi elhelyezkedése okán - a Balaton közepén, a félsziget legcsúcsán fekszik - a térség érzékeny klimatikus viszonyaira is kedvezőtlen hatást gyakorolhatnak.

Ezúton kérem a t. Hivatalt, hogy a dokumentációban foglaltakat az alábbi jogszabályoknak való megfelelés tekintetében kiemelt figyelemmel és körültekintéssel szíveskedjék megvizsgálni:

* 1996. évi LIII. törvény a természet védelméről
* 2012. évi CLXXXV. törvény a hulladékról
* 219/2004. (VII. 21.) Korm. rendelet a felszín alatti vizek védelméről
* 275/2004. (X.8.) Korm. az európai közösségi jelentőségű természetvédelmi rendeltetésű területekről
* A Veszprém Megyei Önkormányzat Közgyűlése 22/2018. (II. 15.) MÖK határozata Veszprém Megyei Klímastratégiájáról
* 2016. évi LXXIV. törvény a településkép védelméről
* 2011. évi LXXVII. törvény a világörökségről
* 1993. évi XLII. törvény a nemzetközi jelentőségű vadvizekről

Továbbá kérem a t. Hivatalt, hogy a vizsgált ügyben a Beruházó számára **környezeti hatásvizsgálat elvégzését** előírni szíveskedjék.

Köszönettel,

 …………………………………..